pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วม กสทช.-ไอเอสพี –โอเปอเรเตอร์ บูรณาการเร่งออกมาตรการแก้ปัญหาพนันออนไลน์
วันพฤหัสบดีที่ 10 กันยายน 2563
กระทรวงดิจิทัลฯ ร่วม กสทช.-ไอเอสพี –โอเปอเรเตอร์ บูรณาการเร่งออกมาตรการแก้ปัญหาพนันออนไลน์
กระทรวงดิจิทัลฯ ร่วม กสทช.-ไอเอสพี –โอเปอเรเตอร์ บูรณาการเร่งออกมาตรการแก้ปัญหาพนันออนไลน์
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) แถลงข่าวผลการประชุมหารือแก้ไขปัญหาการพนันออนไลน์ระหว่าง กสทช. กับไอเอสพี และโอเปอเรเตอร์ทุกราย เพื่อหาแนวทางความร่วมมือแก้ปัญหานี้ที่แพร่กระจายอย่างกว้างขวาง โดยเฉพาะในยุคที่การพนันออนไลน์เข้าถึงเหยื่อได้ง่ายขึ้น และสร้างความเสียหายรุนแรงขึ้นผ่านช่องทางเครือข่ายสังคมออนไลน์ ณ อาคารหอประชุมชั้น 2 สํานักงาน กสทช. เมื่อวันที่ 9 กันยายน 2563 กระทรวงดีอีเอส ตระหนักถึงปัญหาการพนันออนไลน์มีผลกระทบมากมาย ทั้งต่อเศรษฐกิจและสังคม รวมถึงสร้างความเดือดร้อนแก่คนในครอบครัว ด้วยเหตุนี้ ได้หารือกับท่าน ผบ.ตร. (พล.ต.อ. จักรทิพย์ ชัยจินดา) และ ผอ.ศปอศ.ตร. (พล.ต.อ.สุวัฒน์ แจ้งยอดสุข) ในการปราบปรามและทําการสืบสวนจนนําไปสู่การจับกุม
โดยรัฐมนตรีฯ กล่าวย้ําว่า “การแก้ไขปัญหาพนันออนไลน์ ต้องมีการบูรณาการเพื่อร่วมกันออกมาตรการในการแก้ไขปัญหา ปัจจุบันการพนันออนไลน์ถือเป็นความผิดตาม พ.ร.บ.การพนัน พ.ศ. 2478 มาตรา 4 ทวิ และผู้ที่ทําการโฆษณาหรือชักชวนผู้อื่นเล่นพนัน มีความผิดตาม พ.ร.บ.การพนัน และมีความผิดตาม พ.ร.บ.ว่าด้วยการกระทําความผิดเกี่ยวกับคอมพิวเตอร์ พ.ศ. 2550 (แก้ไข พ.ศ. 2560) มาตรา 20 (3) อย่างไรก็ตาม เนื่องจากปัจจุบัน พ.ร.บ.คอมพิวเตอร์ฯ ในมาตรา 20 ไม่ได้ให้อํานาจกระทรวงในเรื่องนี้ แต่ระบุให้ต้องมีหน่วยงานอื่นต้องมาแจ้งความก่อน และบทลงโทษต้องใช้กฎหมายอื่นมาประกอบ”
**************
รัฐบาลไทย-ข่าวทำเนียบรัฐบาล-ดร.สาธิต ขับเคลื่อนระบบบริการปฐมภูมิยุควิถีชีวิตใหม่แนะ “สุขภาพดี เริ่มต้นที่บ้าน”
วันพฤหัสบดีที่ 10 กันยายน 2563
ดร.สาธิต ขับเคลื่อนระบบบริการปฐมภูมิยุควิถีชีวิตใหม่แนะ “สุขภาพดี เริ่มต้นที่บ้าน”
รัฐมนตรีช่วยว่าการกระทรวงสาธารณสุข ขับเคลื่อนบริการปฐมภูมิยุควิถีชีวิตใหม่ สุขภาพดี เริ่มต้นที่บ้านเน้นการดูแลผู้สูงอายุซึ่งเป็นกลุ่มเสี่ยงป่วยรุนแรงและเสียชีวิต ดูแลสุขภาพจิตที่มีผลกระทบจากสภาพเศรษฐกิจ และการเชื่อมโยงข้อมูลสารสนเทศเพื่อให้ระบบบ
รัฐมนตรีช่วยว่าการกระทรวงสาธารณสุข ขับเคลื่อนบริการปฐมภูมิยุควิถีชีวิตใหม่สุขภาพดี เริ่มต้นที่บ้านเน้นการดูแลผู้สูงอายุซึ่งเป็นกลุ่มเสี่ยงป่วยรุนแรงและเสียชีวิต ดูแลสุขภาพจิตที่มีผลกระทบจากสภาพเศรษฐกิจ และการเชื่อมโยงข้อมูลสารสนเทศเพื่อให้ระบบบริการไร้รอยต่อ
วันนี้ (10 กันยายน 2563) ที่โรงแรมมิราเคิล แกรนด์ กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เปิดประชุมวิชาการ โครงการพัฒนางานบริการปฐมภูมิในยุควิถีชีวิตใหม่ ปี 2563 จัดโดยโรงพยาบาลขอนแก่น ร่วมกับสมาคมเวชกรรมสังคมแห่งประเทศไทย และคณะกรรมการพัฒนางานบริการปฐมภูมิในโรงพยาบาลศูนย์ โรงพยาบาลทั่วไป เพื่อแลกเปลี่ยนเรียนรู้การดําเนินงาน นวัตกรรมการพัฒนางานปฐมภูมิ โดยมีคณะกรรมการพัฒนางานปฐมภูมิ แพทย์เวชศาสตร์ครอบครัว พยาบาล นักวิชาการ และเจ้าหน้าที่จากโรงพยาบาลศูนย์/ โรงพยาบาลทั่วไป เข้าประชุม 250 คน พร้อมมอบรางวัลคนดีศรีปฐมภูมิ เป็นขวัญกําลังใจแก่แพทย์ พยาบาลวิชาชีพ นักวิชาการสาธารณสุข ที่เป็นต้นแบบการทํางานในพื้นที่ ทั้งเขตเมืองและชนบท จํานวน 12 คน
ดร.สาธิตกล่าวว่า ประเทศไทยมีระบบการดูแลสุขภาพที่เข้มแข็งครอบคลุมถึงระดับครอบครัว ตามนโยบายรัฐบาลในด้านการสร้างเสริมสุขภาพประชาชนตลอดช่วงวัย พัฒนาระบบบริการสุขภาพให้ประชาชนเข้าถึงบริการที่มีคุณภาพ เน้นความเข้มแข็งของระบบบริการปฐมภูมิ ให้ประชาชนได้รับบริการใกล้บ้าน ทุกครอบครัวมีหมอประจําตัว 3 คน คือ หมอประจําบ้าน หมอสาธารณสุข และหมอครอบครัว ปรับระบบบริการให้สอดคล้องกับการใช้ชีวิตในยุค New Normal ใช้แนวคิดสุขภาพดี เริ่มต้นที่บ้านโดยมีทีมสุขภาพปฐมภูมิร่วมกับอาสาสมัครสาธารณสุขประจําหมู่บ้าน (อสม.) กว่า 1,040,000 คน ดูแลทุกครัวเรือนใกล้ชิด โดยทีมหมอครอบครัวใช้ระบบการปรึกษาทางไกล (Telemedicine) ปรึกษากับแพทย์ในโรงพยาบาล รับยาที่ร้านยาใกล้บ้าน หรือมี อสม.ส่งยาให้ถึงบ้าน ประชาชนมีหน่วยบริการปฐมภูมิใกล้บ้าน เข้าถึงง่าย ประหยัดเวลา ลดรอคอย ซึ่งจะช่วยลดภาระค่าเดินทางไปโรงพยาบาล 1,655 บาทต่อคน ลดรอคอยเหลือ 44 นาทีจากเดิมใช้เวลา 3 ชั่วโมง
สําหรับการจัดบริการสุขภาพปฐมภูมิจะส่งเสริมให้ประชาชนและครอบครัวมีศักยภาพในการจัดการสุขภาพของตนเอง ป้องกันโรคที่ป้องกันได้เพื่อลดการเจ็บป่วย โดยมีประเด็นสําคัญในการขับเคลื่อนบริการปฐมภูมิ เน้นการดูแลผู้สูงอายุซึ่งเป็นกลุ่มเสี่ยงต่อการป่วยรุนแรงและเสียชีวิต การดูแลสุขภาพจิตที่มีผลกระทบจากสภาพเศรษฐกิจ และการเชื่อมโยงข้อมูลสารสนเทศเพื่อให้การดูแลสุขภาพมีความต่อเนื่อง ไร้รอยต่อ ลดความซ้ําซ้อนในการทํางาน
********************************** 10 กันยายน 2563
รัฐบาลไทย-ข่าวทำเนียบรัฐบาล-สธ.ตั้งคณะกรรมการหาข้อเท็จจริงกรณีหญิงเสียชีวิตหลังผ่าคลอด โดยให้ความเป็นธรรมทั้ง 2 ฝ่าย
วันพุธที่ 26 สิงหาคม 2563
สธ.ตั้งคณะกรรมการหาข้อเท็จจริงกรณีหญิงเสียชีวิตหลังผ่าคลอด โดยให้ความเป็นธรรมทั้ง 2 ฝ่าย
กระทรวงสาธารณสุขตั้งคณะกรรมการหาข้อเท็จจริงกรณีหญิงเสียชีวิตหลังผ่าคลอด โดยจะให้ความเป็นธรรมทั้ง 2 ฝ่าย และช่วยเหลือเยียวยา ตามพระราชบัญญัติหลักประกันสุขภาพแห่งชาติ มาตรา 41
วันนี้ (26 สิงหาคม 2563) ที่กระทรวงสาธารณสุข จ.นนทบุรี นายแพทย์พิศิษฐ์ ศรีประเสริฐ รองปลัดกระทรวงสาธารณสุข พร้อมด้วยแพทย์หญิงอัมพร เบญจพลพิทักษ์ ผู้ตรวจราชการกระทรวงสาธารณสุข เขตบริการสุขภาพที่ 5 ได้รับมอบหมายจาก ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้รับเรื่องร้องเรียนกรณีหญิงไทยอายุ 33 ปี ผ่าคลอดที่โรงพยาบาลส่งเสริมสุขภาพศูนย์อนามัยที่ 5 ราชบุรี เมื่อวันที่ 2 สิงหาคม 2563 กลับมาเสียชีวิตขณะพักฟื้นที่บ้านได้เพียง 15 วัน
นายแพทย์พิศิษฐ์กล่าวว่า กระทรวงสาธารณสุขได้ตั้งคณะกรรมการหาข้อเท็จจริง เพื่อให้ความเป็นธรรมทั้ง 2 ฝ่าย ทั้งผู้รับผลกระทบและผู้ให้บริการโดยเร็วที่สุดและเร่งดําเนินการคือการช่วยเหลือเยียวยา ตามกระบวนการเยียวยาผู้ได้รับผลกระทบจากบริการสาธารณสุข ตามพระราชบัญญัติหลักประกันสุขภาพแห่งชาติ มาตรา 41 และกฎหมายอื่น ๆ ที่เกี่ยวข้อง เบื้องต้นต้องรอผลจากสถาบันนิติเวชวิทยา โรงพยาบาลตํารวจเพื่อดําเนินการต่อไป
************************ 26 สิงหาคม 2563
รัฐบาลไทย-ข่าวทำเนียบรัฐบาล-สมเด็จพระวันรัต เป็นประธานพิธีเปิดงานเทศน์มหาชาติ เฉลิมพระเกียรติฯ
วันเสาร์ที่ 5 กันยายน 2563
สมเด็จพระวันรัต เป็นประธานพิธีเปิดงานเทศน์มหาชาติ เฉลิมพระเกียรติฯ
สมเด็จพระวันรัต เป็นประธานพิธีเปิดงานเทศน์มหาชาติ เฉลิมพระเกียรติฯ
วันนี้ (‪5 กันยายน 2563) เวลา 10.00 น. ณ หอประชุมพุทธมณฑล อําเภอพุทธมณฑล จังหวัดนครปฐม นายอนุชา นาคาศัย รัฐมนตรีประจําสํานักนายกรัฐมนตรี เฝ้าสมเด็จพระวันรัต ในโอกาสเป็นประธานพิธีเปิดงาน "เทศน์มหาชาติ เฉลิมพระเกียรติ พระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินี และสมเด็จพระนางเจ้าสิริกิติ์ พระบรมราชชนนีพันปีหลวง” โดยมีผู้ว่าราชการจังหวัดนครปฐม อธิบดีผู้พิพากษาภาค 7 ผู้บังคับการตํารวจภูธรจังหวัดนครปฐม ผู้อํานวยการสํานักงานพระพุทธศาสนาแห่งชาติ และประชาชนถวายการต้อนรับ ‬
รัฐมนตรีประจําสํานักนายกรัฐมนตรีกล่าวว่า งานเทศน์มหาชาตินับเป็นกิจกรรม ทางพระพุทธศาสนาอย่างหนึ่งที่ชาวพุทธได้ถือปฏิบัติสืบต่อกันมาแต่โบราณ และถือว่าเป็นคตินิยมที่เชื่อว่าเป็นการนําความรู้มาหล่อหลอมจิตใจ ให้ผู้สนใจได้เรียนรู้เกี่ยวกับเรื่องของการทําความดี ละกิเลสทั้งหลายในรูปแบบของการเล่านิทานชาดก และสอดแทรกเรื่องราวทางด้านวัฒนธรรม ประเพณีเข้าด้วยกัน การจัดงานเทศน์มหาชาติเฉลิมพระเกียรติในครั้งนี้ มหาเถรสมาคมได้เห็นชอบ ให้สํานักงานพระพุทธศาสนาแห่งชาติจัดขึ้น เพื่อเฉลิมพระเกียรติพระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินี และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยอาราธนาพระสงฆ์ ผู้ทรงภูมิรู้มีความสามารถในการเทศน์ทํานองหลวง มาเป็นองค์แสดงธรรม ซึ่งมีคณะสงฆ์ กระทรวง กรม สํานักงาน ตลอดถึงหน่วยงานรัฐวิสาหกิจ และภาคเอกชนร่วมเป็นเจ้าภาพ ในการนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดา สยามบรมราชกุมารี เสด็จฯ ทรงสดับพระธรรมเทศนามหาชาติ เวสสันดรชาดก “กัณฑ์มัทรี 90 พระคาถา ‪ในวันจันทร์ที่ 7 กันยายน 2563 เวลา 14.00 น.‬ ณ หอประชุมพุทธมณฑล อําเภอพุทธมณฑล จังหวัดนครปฐม
การจัดงานครั้งนี้ ได้รับความร่วมมือ และสนับสนุนจากคณะสงฆ์ หน่วยงานทั้งภาครัฐ และภาคเอกชนเป็นอย่างดีขึ้น นอกจากนั้น ยังได้รับความเมตตาจากเจ้าอาวาสวัดต่าง ๆ ให้การสนับสนุนในการจัดตั้งโรงทานอาหาร น้ําดื่มบริการผู้มาร่วมงานตลอดงาน โดยรายได้ที่เกิดจากกุศลจิตศรัทธาในการจัดงานครั้งนี้ จะได้นําเข้ากองทุนบํารุงรักษาพัฒนาพุทธมณฑลต่อไป
----------------------------------------
รัฐบาลไทย-ข่าวทำเนียบรัฐบาล-รัฐมนตรีประจำสำนักนายกรัฐมนตรีเผยพระที่ผิดพระธรรมวินัย โดยเฉพาะพระที่ถูกจับต้องลาสิกขาบท  จะกลับมาห่มผ้าเหลืองใหม่ ต้องผ่านกระบวนการบรรพชาอุปสมบท
วันพฤหัสบดีที่ 10 กันยายน 2563
รัฐมนตรีประจําสํานักนายกรัฐมนตรีเผยพระที่ผิดพระธรรมวินัย โดยเฉพาะพระที่ถูกจับต้องลาสิกขาบท  จะกลับมาห่มผ้าเหลืองใหม่ ต้องผ่านกระบวนการบรรพชาอุปสมบท
รัฐมนตรีประจําสํานักนายกรัฐมนตรีเผยพระที่ผิดพระธรรมวินัย โดยเฉพาะพระที่ถูกจับต้องลาสิกขาบท  จะกลับมาห่มผ้าเหลืองใหม่ ต้องผ่านกระบวนการบรรพชาอุปสมบท
นายอนุชา นาคาศัย รัฐมนตรีประจําสํานักนายกรัฐมนตรี ชี้แจงประเด็นการอภิปรายฯ กรณี นายนิยม เวชกามา สมาชิกสภาผู้แทนราษฏรพรรคเพื่อไทย อภิปรายเกี่ยวกับเรื่องของพระพุทธศาสนาระบุว่ามีพระเถระจํานวน 7 รูป ถูกดําเนินคดี แล้วศาลตัดสินว่าไม่มีความผิด มีการคืนยศให้พระเถระดังกล่าวนั้นว่า เมื่อวันที่ 19 กุมภาพันธ์ 2563 ศาลอาญาคดีทุจริตและประพฤติมิชอบกลาง ได้อ่านคําพิพากษาคดีทุจริตการจัดสรรเงินงบประมาณสํานักงานพระพุทธศาสนาแห่งชาติ ที่พนักงานอัยการ สํานักงานคดีปราบปรามทุจริตเป็นโจทก์ ยื่นฟ้องจําเลย ในความผิดฐานเป็นเจ้าพนักงาน มีหน้าที่ซื้อ ทํา จัดการ หรือรักษาทรัพย์สินใด ร่วมกันเบียดบังทรัพย์นั้นเป็นของตน หรือเป็นของผู้อื่นโดยทุจริต หรือโดยทุจริตยอมให้ผู้อื่นเอาทรัพย์นั้นเสีย เป็นเจ้าพนักงานปฏิบัติ หรือละเว้นการปฏิบัติหน้าที่โดยมิชอบ เพื่อให้เกิดความเสียหายแก่ผู้หนึ่งผู้ใด หรือปฏิบัติ หรือละเว้นการปฏิบัติหน้าที่โดยทุจริต เป็นผู้สนับสนุนเจ้าพนักงานกระทําความผิดดังกล่าว ซึ่งศาลว่า การกระทําของจําเลยเป็นความผิดตามประมวลกฎหมายอาญา มาตรา 157 ให้จําคุก 36 เดือน และปรับ 27,000 บาท แต่ที่ผ่านมาได้ปฏิบัติหน้าที่ในการเผยแผ่พระพุทธศาสนาอย่างต่อเนื่อง และเป็นพระชั้นผู้ใหญ่ ไม่เคยกระทําความผิดทางวินัย จึงเห็นสมควรให้รอการลงโทษกําหนด 2 ปี ซึ่งเห็นได้ชัดเจนว่าพระเถระผู้ใหญ่ได้ถูกศาลตัดสินลงโทษจําคุกแต่ให้รอลงอาญา
รัฐมนตรีประจําสํานักนายกรัฐมนตรีกล่าวว่า เมื่อถูกตัดสินลงโทษแล้ว จะกลับมาห่มผ้าเหลืองอีกนั้น จะต้องผ่านกระบวนการบรรพชาอุปสมบท ถึงจะมีสิทธิ์ห่มผ้าเหลืองได้ ถ้าหากห่มผ้าเหลืองโดยไม่ได้อุปสมบทจะมีความผิดฐานแต่งกายเลียนแบบพระ ตามมาตรา 208 ประมวลกฎหมายอาญาว่าด้วยความผิดเกี่ยวกับศาสนา พร้อมกับกล่าวย้ําว่า พระที่ผิดพระธรรมวินัย โดยเฉพาะอย่างยิ่งพระที่ถูกจับแล้วต้องลาสิกขาบท มีพระธรรมวินัยระบุไว้ชัดเจนว่าต้องบรรพชาใหม่ ไม่สามารถกลับมาห่มผ้าเหลืองได้ และไม่ได้อยู่ที่จิตใจ ไม่ว่าจะเป็นการสึกโดยเต็มหรือไม่เต็มใจก็ตาม ซึ่งจากที่นายนิยม เวชกามา ระบุว่ามีพระจํานวน 3 แสนรูป หายไปจํานวน 8 หมื่นรูป เหลือเพียง 220,000 รูปนั้น ไม่ตรงกับข้อมูลความเป็นจริง ปัจจุบันประเทศไทยมีวัดอยู่ทั้งหมดประมาณ 42,000 กว่าวัด ตั้งแต่ปี 2560 จนถึงปัจจุบันมีจํานวนพระไม่เกิน 250,000 รูป ซึ่งตรงนี้แสดงให้เห็นว่าในคําอภิปรายหรือคําเสนอแนะในการอภิปรายนายกรัฐมนตรีนั้น บางครั้งอาจจะฟังได้ บางครั้งอาจจะฟังไม่ได้
................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โฆษกรัฐบาลยืนยันเดินหน้าจ่ายเบี้ยผู้พิการและผู้สูงอายุ พร้อมพัฒนาระบบ E-Payment เพื่อผู้มีสิทธิได้รับเงินโดยตรง
วันจันทร์ที่ 14 กันยายน 2563
โฆษกรัฐบาลยืนยันเดินหน้าจ่ายเบี้ยผู้พิการและผู้สูงอายุ พร้อมพัฒนาระบบ E-Payment เพื่อผู้มีสิทธิได้รับเงินโดยตรง
นายอนุชา บูรพชัยศรี โฆษกประจําสํานักนายกรัฐมนตรี ยืนยันเดินหน้าจ่ายเบี้ยผู้พิการและผู้สูงอายุ พร้อมพัฒนาระบบ E-Payment เพื่อผู้มีสิทธิได้รับเงินโดยตรง
วันนี้ (14 ก.ย. 63) เวลา 13.00 น. ณ ศูนย์แถลงข่าว ตึกนารีสโมสร ทําเนียบรัฐบาล นายอนุชา บูรพชัยศรี โฆษกประจําสํานักนายกรัฐมนตรีชี้แจงการจ่ายเบี้ยคนพิการและเบี้ยยังชีพผู้สูงอายุ ประจําปีงบประมาณ พ.ศ. 2563 ยืนยันว่า ทั้งกรมบัญชีกลาง สํานักงบประมาณ กรมส่งเสริมการปกครองส่วนท้องถิ่นและองค์กรปกครองส่วนท้องถิ่น ได้ดําเนินการจัดสรรงบประมาณสําหรับจ่ายเบี้ยคนพิการและเบี้ยยังชีพผู้สูงอายุอย่างต่อเนื่อง หลังจากได้มีการปรับปรุงตัวเลขจากเดิมที่ตั้งเบิกจ่ายไว้ตั้งแต่เดือนกุมภาพันธ์ 2562 พบว่า จํานวนผู้สูงอายุเพิ่มขึ้น 184,538 ราย จํานวนผู้พิการเพิ่มขึ้น 265,608 ราย ประกอบกับการพัฒนาการโอนตรงด้วยระบบ E-Payment เพื่อเป็นการจ่ายเบี้ยสู่บัญชีธนาคารของคนพิการและผู้สูงอายุโดยตรง ซึ่งมีสูงถึงร้อยละ 80 ส่วนที่เหลือ ร้อยละ 20 ซึ่งเป็นผู้ที่ไม่ได้ลงทะเบียนองค์กรปกครองส่วนท้องถิ่นจะทําหน้าที่จ่ายเบี้ยเป็นเงินสด
โฆษกประจําสํานักนายกรัฐมนตรียืนยันว่า หลังจากการการปรับปรุงระบบจากนี้ไป การชําระเงินให้กับผู้มีสิทธิจะมีความคล่องตัวเพิ่มมากขึ้น เพราะเมื่อผู้สูงอายุหรือผู้พิการได้ขึ้นทะเบียนแล้ว จะได้รับเบี้ยยังชีพในเดือนถัดไปทันทีโดยไม่ต้องรอการประกาศสิทธิ์เหมือนในอดีต สําหรับงวดเดือนกันยายน นี้ ให้กรมส่งเสริมการปกครองส่วนท้องถิ่นได้อนุมัติงบเหลือจ่าย เพื่อนําไปจ่ายเบี้ยคนพิการและเบี้ยยังชีพผู้สูงอายุทันที จํานวน 2,400 ล้านบาท แบ่งเป็นเบี้ยคนพิการ 700 ล้านบาทและเบี้ยยังชีพผู้สูงอายุ 1,700 ล้านบาทที่มีการแบ่งจ่ายแบบขั้นบันไดตามช่วงอายุ
โฆษกประจําสํานักนายกรัฐมนตรีกล่าวเพิ่มเติมถึงความล่าช้าในการใช้จ่ายงบประมาณประจําปี พ.ศ. 2564 ตามร่างพระราชบัญญัติงบประมาณรายจ่าย ประจําปีงบประมาณ พ.ศ. 2564 ซึ่งอยู่ระหว่างการพิจารณาของผู้สภาผู้แทนราษฎร ในวาระที่ 2 และ 3 ในช่วงสัปดาห์นี้ ซึ่งอาจมีความล่าช้าไม่เกิน 1 อาทิตย์ และสํานักงบประมาณจะนําเรื่องดังกล่าวแจ้งให้ที่ประชุมคณะรัฐมนตรีรับทราบ เนื่องจากต้องมีการใช้งบประมาณประจําปี 2563 ไปพลางก่อน
ในตอนท้าย โฆษกประจําสํานักนายกรัฐมนตรีชี้แจงผลการวิจัยว่าจะมีจํานวนผู้ตกงานในภาคธุรกิจการท่องเที่ยว ธุรกิจค้าปลีก/ค้าส่ง ซึ่งข้อมูลดังกล่าวเป็นการทําวิจัยตั้งแต่เดือนเมษายน ซึ่งไม่ใช่ข้อมูลล่าสุดและเป็นเพียงการนําตัวเลขจากสถิติมาคาดคะเนสถานการณ์เศรษฐกิจ หากนํามาอ้างอิงอาจคลาดเคลื่อนและผิดพลาดได้ ซึ่งรัฐบาลได้จัดเตรียมมาตรการกระตุ้นเศรษฐกิจอย่างต่อเนื่อง ทั้งการกระตุ้นการท่องเที่ยว ที่รัฐบาลสนับสนุนภาคธุรกิจโรงแรมและสายการบิน มาตรการส่งเสริมการจ้างงานสําหรับบัณฑิตจบใหม่ตั้งแต่ระดับปริญญาตรี ปวช. และ ปวส. กว่า 260,000 ตําแหน่ง โดยรัฐบาลจะสนับสนุนผู้ประกอบการในการจ่ายเงินเดือนร้อยละ 50 รวมถึง ศบศ. จะมีการพิจารณามาตรการต่าง ๆ ในอนาคต อาทิ สนับสนุน Soft Loan หรือกระตุ้นการใช้จ่ายในร้านค้าปลีกขนาดย่อย เพื่อนําเสนอต่อคณะรัฐมนตรีต่อไป
.............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีฯ สุริยะ กล่าวปาฐกถาพิเศษ งานสัมมนา New Generation of Automotive
วันพฤหัสบดีที่ 27 สิงหาคม 2563
รัฐมนตรีฯ สุริยะ กล่าวปาฐกถาพิเศษ งานสัมมนา New Generation of Automotive
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม กล่าวปาฐกถาพิเศษ งานสัมมนา New Generation of Automotive ณ โรงแรมอินเตอร์คอนติเนนตัล กรุงเทพฯ
วันนี้ (27 สิงหาคม 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมกล่าวปาฐกถาพิเศษ งานสัมมนา "New Generation of Automotive" ในหัวข้อ Road Map ไทย ขับเคลื่อน EV รัฐมนตรีฯ สุริยะ กล่าวว่า รัฐบาลและกระทรวงอุตสาหกรรม มีนโยบายและมาตรการ ที่จะทําให้อุตสาหกรรมยานยนต์ในประเทศไทย ซึ่งเป็นฐานการผลิตยานยนต์ที่สําคัญของโลก โดยในปี 2019 มีการผลิตอยู่ในอันดับที่ 11 ของโลก ให้สามารถปรับตัวและต่อยอดเทคโนโลยีการผลิตเดิม เพื่อคงไว้ซึ่งขีดความสามารถในการแข่งขัน โดยที่อุตสาหกรรมยานยนต์สมัยใหม่เป็น 1 ใน 12 อุตสาหกรรมเป้าหมาย (S-Curve) เป็นอุตสาหกรรมเดิมที่มีศักยภาพและมีบทบาทสําคัญในการผลักดันเศรษฐกิจของประเทศ
นอกจากนี้ กระทรวงอุตสาหกรรมได้กําหนดแผนพัฒนาอุตสาหกรรมเพื่อให้เกิดผลอย่างเป็นรูปธรรม โดยเฉพาะการผลักดันเพื่อให้เกิดการลงทุนผลิตยานยนต์ไฟฟ้าและการผลิตชิ้นส่วนที่สําคัญภายในประเทศ โดยมีมาตรการสนับสนุนการผลิตยานยนต์ที่ขับเคลื่อนด้วยพลังงานไฟฟ้าในประเทศไทย ให้เกิดผลเป็นรูปธรรม และมอบหมายให้หน่วยงานที่เกี่ยวข้องเร่งรัดดําเนินการ ตามมาตรการสนับสนุนการผลิตยานยนต์ที่ขับเคลื่อนด้วยพลังงานไฟฟ้า ในประเทศไทย โดยการบูรณาการทํางานร่วมกันระหว่างหน่วยงานให้สอดคล้องและเป็นไปในทิศทางเดียวกัน มีมาตรการครอบคลุมทุกด้าน ประกอบด้วย มาตรการส่งเสริมการลงทุนเพื่อสร้างอุปทาน (Supply) มาตรการกระตุ้นตลาดในประเทศ (Demand) การเตรียมความพร้อมของโครงสร้างพื้นฐาน การจัดทํามาตรฐานยานยนต์ไฟฟ้า การบริหารจัดการแบตเตอรี่ใช้แล้ว และมาตรการด้านอื่น ๆ ที่เกี่ยวข้อง
โดยมี นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นางสาวสุชาดา แทนทรัพย์ โฆษกประจํากระทรวงอุตสาหกรรม และนายเมธากุล สุวรรณบุตร รองโฆษกประจํากระทรวงอุตสาหกรรม เข้าร่วม โดยมี นายธนากร เสรีบุรี ประธานกรรมการ บริษัท เอสเอไอซี มอเตอร์ - ซีพี จํากัด และนายสมชาย มีเสน รองประธานกรรมการบริหาร บมจ. เนชั่น มัลติมีเดีย กรุ๊ป ให้การต้อนรับ ณ โรงแรมอินเตอร์คอนติเนนตัล กรุงเทพฯ
รัฐบาลไทย-ข่าวทำเนียบรัฐบาล-พิธีลงนามบันทึกความเข้าใจว่าด้วยการบูรณาการความร่วมมือในการจัดการด้านการเปลี่ยนแปลงสภาพภูมิอากาศ เพื่อประเทศไทยบรรลุเป้าหมายลดการปล่อยก๊าซเรือนกระจก สาขากระบวนการทางอุตสาหกรรมและกา
วันอังคารที่ 1 กันยายน 2563
พิธีลงนามบันทึกความเข้าใจว่าด้วยการบูรณาการความร่วมมือในการจัดการด้านการเปลี่ยนแปลงสภาพภูมิอากาศ เพื่อประเทศไทยบรรลุเป้าหมายลดการปล่อยก๊าซเรือนกระจก สาขากระบวนการทางอุตสาหกรรมและกา
นายกอบชัย สังสิทธิสวัสดิ์ เป็นประธานร่วมในพิธีลงนามบันทึกความเข้าใจว่าด้วยการบูรณาการความร่วมมือในการจัดการด้านการเปลี่ยนแปลงสภาพภูมิอากาศ ณ โรงแรมแชงกรี-ลา กรุงเทพฯ
วันนี้ (31 สิงหาคม 2563) นายกอบชัย สังสิทธิสวัสดิ์ เป็นประธานร่วมในพิธีลงนามบันทึกความเข้าใจว่าด้วยการบูรณาการความร่วมมือในการจัดการด้านการเปลี่ยนแปลงสภาพภูมิอากาศ เพื่อประเทศไทยบรรลุเป้าหมายลดการปล่อยก๊าซเรือนกระจก สาขากระบวนการทางอุตสาหกรรมและการใช้ผลิตภัณฑ์: มาตรการทดแทนปูนเม็ด โดยมีนายประกอบ วิวิธจินดา อธิบดีกรมโรงงานอุตสาหกรรม นายธนะ อัลภาชน์ รองเลขาธิการสํานักงานมาตรฐานผลิตภัณฑ์อุตสาหกรรม พร้อมหน่วยงานภาครัฐและเอกชน เข้าร่วม ณ โรงแรมแชงกรี-ลา กรุงเทพฯ
สําหรับการบูรณาการความร่วมมือฯ นี้ ได้รับความร่วมมือจากทุกภาคส่วน เพื่อสนับสนุนนโยบายภาครัฐให้เกิดผลในทางปฏิบัติ สามารถลดการปล่อยก๊าซเรือนกระจกได้ไม่น้อยกว่า 300,000 ตันในปี พ.ศ. 2565 ส่งผลให้ประเทศไทยมีศักยภาพในการพัฒนาอย่างยั่งยืน และบรรลุเป้าหมายลดการปล่อยก๊าซเรือนกระจกของประเทศไทยที่ได้แสดงเจตจํานง รวมถึงเป็นส่วนหนึ่งในการช่วยลดปัญหาภาวะโลกร้อน (Global Warming) ร่วมกับประชาคมโลกอีกด้วย
รัฐบาลไทย-ข่าวทำเนียบรัฐบาล-ศูนย์นวัตกรรมการผลิตยั่งยืน ในเขต EECi ยกระดับอุตสาหกรรมไทย
วันจันทร์ที่ 31 สิงหาคม 2563
ศูนย์นวัตกรรมการผลิตยั่งยืน ในเขต EECi ยกระดับอุตสาหกรรมไทย
วันอาทิตย์ที่ 30 สิงหาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบจัดตั้งศูนย์นวัตกรรมการผลิตยั่งยืน ในเขตนวัตกรรมระเบียงเศรษฐกิจพิเศษภาคตะวันออก หรือ EEC โดยมีระยะเวลาดําเนินการ ตั้งแต่ปี 2564-2568 เพื่อให้ผู้ประกอบการอุตสาหกรรมการผลิต ผู้พัฒนาระบบ และนักศึกษา สามารถใช้ประโยชน์จากกิจกรรมและนวัตกรรมใหม่ ๆ ที่เกี่ยวข้องกับเทคโนโลยีระบบอัตโนมัติ หุ่นยนต์ และระบบอัจฉริยะ โดยคาดว่าศูนย์นวัตกรรมดังกล่าวจะช่วยพัฒนากําลังคนที่มีความเชี่ยวชาญด้านเทคโนโลยีและพร้อมให้บริการแก่เอกชนและหน่วยงานภาครัฐ รวมทั้งช่วยสร้างรายได้ในระยะ 10 ปี จากการพึ่งพาตนเองและลดภาระรายจ่ายของภาครัฐ คิดเป็นมูลค่าประมาณ 2,300 ล้านบาท
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ไอแบงก์ปลอดทุจริต 100%” ร่วมประกาศเจตจำนง ต่อต้านการทุจริต ภายใต้แนวคิด จับโกง โคตรง่าย แค่ปลายนิ้ว “Power of Data”
วันพุธที่ 16 กันยายน 2563
ไอแบงก์ปลอดทุจริต 100%” ร่วมประกาศเจตจํานง ต่อต้านการทุจริต ภายใต้แนวคิด จับโกง โคตรง่าย แค่ปลายนิ้ว “Power of Data”
ธนาคารอิสลามแห่งประเทศไทย (ไอแบงก์) ร่วมประกาศเจตจํานงต่อต้านการทุจริต ในวันต่อต้านคอร์รัปชัน 2563 ภายใต้แนวคิด จับโกง โคตรง่าย แค่ปลายนิ้ว “Power of Data” ยึดมั่นในความซื่อสัตย์ ตรงไปตรงมาทั้งกาย วาจา ใจ ต่อตนเอง ต่อลูกค้าและต่อธนาคาร
ธนาคารอิสลามแห่งประเทศไทย (ไอแบงก์) ร่วมประกาศเจตจํานงต่อต้านการทุจริต ในวันต่อต้านคอร์รัปชัน 2563 ภายใต้แนวคิด จับโกง โคตรง่าย แค่ปลายนิ้ว “Power of Data” ยึดมั่นในความซื่อสัตย์ ตรงไปตรงมาทั้งกาย วาจา ใจ ต่อตนเอง ต่อลูกค้าและต่อธนาคาร ไม่อดทนต่อการทุจริต (Zero Toloerance) ซึ่งสอดคล้องกับนโยบายของธนาคาร “ไอแบงก์ปลอดทุจริต 100%”ที่ได้ดําเนินการตั้งแต่ปี 2561 เป็นต้นมา โดยในกิจกรรมนี้ได้รับเกียรติจากนายชัยชาญ พลานนท์ กรรมการธนาคารและประธานอนุกรรมการธรรมาภิบาลและความรับผิดชอบต่อสังคม (CG&CSR) ให้เกียรติเป็นประธานในพิธี พร้อมด้วยนายวุฒิชัย สุระรัตน์ชัย กรรมการและผู้จัดการธนาคาร นําคณะผู้บริหารและพนักงานกล่าวคําปฏิญาณ ประกาศเจตจํานงต่อต้านทุจริต เพื่อร่วมกัน รวมพลังต่อต้านการทุจริต ทุกรูปแบบ สร้างความตระหนักรู้แก่บุคลากร ณ ห้องโถง ชั้น 23 สํานักงานใหญ่ ธนาคารอิสลามแห่งประเทศไทย เมื่อช่วงเช้าวันที่ 15 กันยายน 2563 ที่ผ่านมา
รัฐบาลไทย-ข่าวทำเนียบรัฐบาล-การใช้เจลล้างมือ
วันศุกร์ที่ 28 สิงหาคม 2563
การใช้เจลล้างมือ
กรมอนามัยส่งเสริมให้คนไทยสุขภาพดี
1.หากใช้ครั้งแรกควรทดสอบการแพ้ก่อน สังเกตความผิดปกติ ได้แก ผื่นแดง ปวดแสบ ปวดร้อน บวม ต้องหยุดใช้
2.เทเจลล้างมือ 2-3 ซีซี.หรือครึ่งช้อนชา ใส่ลงในฝ่ามือถูไห้ทั่วทั้ง 2 มือ นาน 20 วินาที และปล่อยให้แห้ง
3.ควรเก็บเจลล้างมือในภาชนะ ปิดสนิท ไม่ถูกแสงแดด หรืออยู่บริเวณที่ร้อนจะทําให้แอลกอฮอล์ระเหย และความเข้มข้นแอลกอฮอล์ลดลงได้
ข้อควรระวัง
1.เจลล้างมือมีส่วนผสมของแอลกอฮอลในปริมาณมาก สามารถติดไฟได้ หากทามือแล้วยังไม่แห้งควรหลีกเลี่ยงเปลวไฟ
2.ไม่ควรใช้เจลล้างมือกับเด็กทารก และบริเวณผิวบอบบาง เช่น รอบดวงตา หรือผิวที่อักเสบ หากสัมผัสแอลกอฮอล์บ่อยๆ ผิวอาจกระด้างได
รัฐบาลไทย-ข่าวทำเนียบรัฐบาล-กรมบัญชีกลางมอบรางวัลองค์กรที่มีความเป็นเลิศ ยกย่อง เชิดชูหน่วยงานที่มุ่งมั่น บริหารจัดการการเงินการคลังให้เป็นไปอย่างถูกต้อง มีความโปร่งใส
วันจันทร์ที่ 14 กันยายน 2563
กรมบัญชีกลางมอบรางวัลองค์กรที่มีความเป็นเลิศ ยกย่อง เชิดชูหน่วยงานที่มุ่งมั่น บริหารจัดการการเงินการคลังให้เป็นไปอย่างถูกต้อง มีความโปร่งใส
กรมบัญชีกลางจัดงานมอบรางวัล “รางวัลองค์กรที่มีความเป็นเลิศในการบริหารจัดการด้านการเงินการคลัง” ประจําปีงบประมาณ พ.ศ. 2562 เพื่อมอบรางวัลอันทรงเกียรติให้แก่ 20 หน่วยงาน ที่มีความเป็นเลิศในการบริหารจัดการด้านการเงินการคลัง ยกย่องและเชิดชูเกียรติ
กรมบัญชีกลางจัดงานมอบรางวัล “รางวัลองค์กรที่มีความเป็นเลิศในการบริหารจัดการด้านการเงินการคลัง” ประจําปีงบประมาณ พ.ศ. 2562 เพื่อมอบรางวัลอันทรงเกียรติให้แก่ 20 หน่วยงาน ที่มีความเป็นเลิศในการบริหารจัดการด้านการเงินการคลัง ยกย่องและเชิดชูเกียรติเพื่อเป็นต้นแบบให้หน่วยงานอื่นต่อไป
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยภายหลังพิธีมอบรางวัลองค์กรที่มีความเป็นเลิศในการบริหารจัดการด้านการเงินการคลัง ประจําปีงบประมาณ พ.ศ. 2562 ณ ตึกสันติไมตรี ทําเนียบรัฐบาลว่า ในวันนี้ (14 กันยายน 2563) กรมบัญชีกลางได้รับเกียรติจากพลเอกประยุทธ์ จันทร์โอชา นายกรัฐมนตรี เป็นประธานมอบรางวัลให้แก่หน่วยงานที่ได้รับรางวัลองค์กรที่มีความเป็นเลิศในการบริหารจัดการด้านการเงินการคลัง ซึ่งในปีงบประมาณ พ.ศ. 2562 มีหน่วยงานที่ได้รับรางวัล จํานวน 20 หน่วยงาน 26 รางวัล
โดยหลักเกณฑ์การประเมินตามขั้นตอนการบริหารด้านการเงินการคลัง 5 มิติ ประกอบด้วย มิติด้านการจัดซื้อจัดจ้าง มิติด้านการเบิกจ่าย มิติด้านการบัญชีภาครัฐ มิติด้านการตรวจสอบภายในภาครัฐ และมิติด้านปลอดความรับผิดทางละเมิด ซึ่งแต่ละมิติได้มีการปรับปรุงเกณฑ์ให้เหมาะสม และสอดคล้องกับสถานการณ์ โดยรางวัลแห่งเกียรติยศนี้ มี 8 ประเภทรางวัล ได้แก่ 1. รางวัลองค์กรที่มีความเป็นเลิศในการบริหารจัดการ ด้านการเงินการคลัง 2. ประกาศเกียรติคุณด้านการจัดซื้อจัดจ้าง 3. ประกาศเกียรติคุณด้านการเบิกจ่าย 4. ประกาศเกียรติคุณด้านการการบัญชีภาครัฐ 5. ประกาศเกียรติคุณด้านการตรวจสอบภายในภาครัฐ 6. ประกาศเกียรติคุณ ด้านปลอดความรับผิดทางละเมิด 7. ประกาศเกียรติคุณหน่วยงานที่มีการพัฒนาการปฏิบัติงานด้านการเงินการคลัง และ 8. ประกาศเกียรติคุณส่งเสริมความเป็นเลิศในการบริหารจัดการด้านการเงินการคลัง
“รางวัลองค์กรที่มีความเป็นเลิศในการบริหารจัดการด้านการเงินการคลัง ถือเป็นรางวัลอันทรงเกียรติและเป็นความภาคภูมิใจของหน่วยงาน ที่จะส่งเสริมการปฏิบัติงานด้านการเงินการคลังในภาพรวมของหน่วยงานให้มีประสิทธิภาพและประสิทธิผล ยกย่องเชิดชูหน่วยงานให้เกิดความมุ่งมั่นและปฏิบัติหน้าที่ในการบริหารจัดการการเงินการคลังให้เป็นไปอย่างถูกต้อง มีความโปร่งใส และลดความเสี่ยงที่ทําให้เกิดความเสียหายต่อประเทศชาติ อีกทั้งเป็นขวัญและกําลังใจให้แก่หน่วยงานที่ได้รับการยกย่องเชิดชูอีกด้วย” อธิบดีกรมบัญชีกลางกล่าว
รัฐบาลไทย-ข่าวทำเนียบรัฐบาล-กระทรวงวัฒนธรรม โดยกรมส่งเสริมวัฒนธรรม ร่วมกับ บริษัท เน็คซ์ทูบี จำกัด จัดโครงการ "วิถีไทยในยุคดิจิทัล” การท่องเที่ยวเชิงวัฒนธรรมด้วยนวัตกรรมดิจิทัล
วันพุธที่ 9 กันยายน 2563
กระทรวงวัฒนธรรม โดยกรมส่งเสริมวัฒนธรรม ร่วมกับ บริษัท เน็คซ์ทูบี จํากัด จัดโครงการ "วิถีไทยในยุคดิจิทัล” การท่องเที่ยวเชิงวัฒนธรรมด้วยนวัตกรรมดิจิทัล
กระทรวงวัฒนธรรม โดยกรมส่งเสริมวัฒนธรรม ร่วมกับ บริษัท เน็คซ์ทูบี จํากัด จัดโครงการ "วิถีไทยในยุคดิจิทัล” การท่องเที่ยวเชิงวัฒนธรรมด้วยนวัตกรรมดิจิทัล และร่วมเปิดตัว แอปพลิเคชั่น TreasureTrip บนระบบปฏิบัติการ ios และ android
เมื่อวันพฤหัสบดีที่ ๓ กันยายน พ.ศ.๒๕๖๓ เวลา ๑๐.๐๐ - ๑๑.๐๐ น. ณ บริเวณโถงภายในสถานีรถไฟฟ้าMRTสนามไชย กรุงเทพมหานครนายอิทธิพล คุณปลื้ม รัฐมนตรีว่าการกระทรวงวัฒนธรรมเปิดเผยว่า การจัดโครงการ "วิถีไทยในยุคดิจิทัล”การท่องเที่ยวเชิงวัฒนธรรมด้วยนวัตกรรมดิจิทัล ซึ่งเป็นโครงการที่ส่งเสริมภาคประชาชนให้เป็นกลไกลในการขับเคลื่อนงานด้านวัฒนธรรมตลอดจนส่งเสริมค่านิยม ๑๒ ประการ ในการรักษาวัฒนธรรมประเพณีไทย อันงดงาม และประชาชนได้ใช้ประโยชน์ โดยสามารถดาวน์โหลดแอปพลิเคชั่นTreasure Tripในการท่องเที่ยวเชิงวัฒนธรรมด้วยนวัตกรรมดิจิทัลตามแนวรถไฟฟ้า (MRT) และBTSในสถานที่ต่างๆ เช่น ด้านประวัติศาสตร์ แหล่งเรียนรู้ พิพิธภัณฑ์ บ้านศิลปิน วัด ร้านอาหาร และสถานที่อื่น ๆ ที่มีทั้งของน่ากิน น่าชม และน่าเที่ยว เป็นต้น ที่จะยกระดับทุนทางวัฒนธรรมด้วยนวัตกรรมดิจิตอลให้เป็นฐานข้อมูลออนไลน์ด้านการท่องเที่ยวเชิงวัฒนธรรมบนระบบแพลตฟอร์มออนไลน์ (ios / android /website)และเพื่อให้เกิดการยกระดับ พัฒนา ต่อยอดองค์ความรู้ด้านวัฒนธรรมไทยและผู้ประกอบการไทยไปสู่สังคมดิจิทัล เพื่อให้สามารถเผยแพร่วัฒนธรรมไปสู่สากลได้อย่างยั่งยืน ต่อไป
ในการนี้รัฐมนตรีว่าการกระทรวงวัฒนธรรมพร้อมด้วยนายปรเมศวร์ งามพิเชษฐ์ผู้ช่วยรัฐมนตรีประจํากระทรวงวัฒนธรรมนายชาย นครชัยอธิบดีกรมส่งเสริมวัฒนธรรมนายถนอม รัตนเศรษฐผู้ช่วยผู้ว่าการรถไฟฟ้าขนส่งมวลชนแห่งประเทศไทยผู้แทนบริษัททางด่วนและรถไฟฟ้ากรุงเทพจํากัด (มหาชน) และนายราเมศ พรหมเย็นผู้อํานวยการสถาบันพิพิธภัณฑ์การเรียนรู้แห่งชาติดร.สมบัติ กิจจาลักษณ์กรรมการผู้จัดการ บริษัท ทางด่วนและรถไฟฟ้ากรุงเทพ จํากัด (มหาชน)BEMและคณะผู้บริหาร ได้ร่วมกิจกรรมเยี่ยมชมสถานที่ ท่องเที่ยวทางวัฒนธรรมบริเวณใกล้สถานีรถไฟฟ้าสนามไชย โดยใช้แอปพลิเคชั่นTreasure Tripจํานวน ๗ สถานที่ ดังนี้ ๑. สถาบันพิพิธภัณฑ์การเรียนรู้แห่งชาติ (มิวเซียมสยาม) ๒.ท่าเรือริว่า อรุณ และโรงแรมริว่า อรุณ ๓. โรงเรียนแพทยแผนโบราณวัดพระเชตุพนวิมลมังคาราม (วัดโพธิ์) ๔.A PINK RABBIT+Bob๕.Siam Exotique๖.HORSELEGMARKING๗. วัดพระเชตุพนวิมลมังคาราม ราชวรมหาวิหาร
โอกาสนี้สวธ.ขอเชิญชวนทุกท่านมาร่วมเดินทางท่องเที่ยวเชิงวัฒนธรรมไปพร้อมกันด้วยแอปพลิเคชั่น "TreasureTrip”ด้วยการดาวน์โหลด แอปพลิเคชั่นTreasure Tripได้ฟรีทั้งในระบบ ปฏิบัติการiosและระบบปฏิบัติการAndroidและร่วมกิจกรรม"Treasure Hunter Season1”เพื่อลุ้นรับรางวัลแพคเกจที่พักโรงแรม ๕ ดาวสุดหรูใจกลางเมือง รวมมูลค่ากว่า ๑๐,๐๐๐ บาทผู้ที่สนใจสมัครเข้าร่วมโครงการได้ที่facebook.com/thaitreasuretrip,อินสตราแกรมtreasuretrip,ทวิตเตอร์@treasure_tripและไลน์@treasuretripหรือติดตามข่าวสารได้ทางเว็บไซต์www.culture.go.th,เฟซบุ๊กกรมส่งเสริมวัฒนธรรมLine @วัฒนธรรม
รัฐบาลไทย-ข่าวทำเนียบรัฐบาล-รมว.ทส.​ ร่วมคณะรองนายกรัฐมนตรี​
วันศุกร์ที่ 28 สิงหาคม 2563
รมว.ทส.​ ร่วมคณะรองนายกรัฐมนตรี​
พลเอก​ ประวิตร​ วงษ์สุวรรณ​ รองนายกรัฐมนตรี เป็นประธานพิธี​มอบสัญญาเช่าที่ราชพัสดุ​ การมอบ​ สปก.-๔๐๑​  และเป็นสักขีพยานการมอบหนังสืออนุญาตให้เข้าทําประโยชน์หรืออยู่อาศัย​ในเขตป่าสงวนแห่งชาติ ให้แก่ผู้ว่าราชการจังหวัดขอนแก่น​ มอบนโยบายการดําเนินงาน​ พร้
รมว.ทส.​ ร่วมคณะรองนายกรัฐมนตรี​ "พลเอก​ ประวิตร" ​ลงพื้นที่ตรวจราชการ​ ​โครงการมอบสัญญาเช่าที่ราชพัสดุ​ มอบ​ สปก.-๔๐๑​ และมอบหนังสืออนุญาตให้เข้าทําประโยชน์หรืออยู่อาศัยฯ​ ในพื้นที่จังหวัดขอนแก่น
พลเอก​ ประวิตร​ วงษ์สุวรรณ​ รองนายกรัฐมนตรี เป็นประธานพิธี​มอบสัญญาเช่าที่ราชพัสดุ​ การมอบ​ สปก.-๔๐๑​ และเป็นสักขีพยานการมอบหนังสืออนุญาตให้เข้าทําประโยชน์หรืออยู่อาศัย​ในเขตป่าสงวนแห่งชาติ ให้แก่ผู้ว่าราชการจังหวัดขอนแก่น​ มอบนโยบายการดําเนินงาน​ พร้อมพบปะกับพี่น้องประชาชนในพื้นที่​ ณ​ ศาลาอนุสรณ์ราชประชาสมาสัยฯ​ กรมธนารักษ์​ ตําบลโนนสมบูรณ์​ อําเภอบ้านแฮด​จังหวัดขอนแก่น​
วันนี้ (๒๘ สิงหาคม ๒๕๖๓) เวลา ๐๙.๓๐ น.​ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม​ (รมว.ทส.)​ และนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ร่วมลงพื้นที่ตรวจราชการกับ​ พลเอก​ ประวิตร​ วงษ์สุวรรณ​ รองนายกรัฐมนตรี และคณะ​ เพื่อติดตามงานและเป็นประธานในพิธีมอบสัญญาเช่าที่ราชพัสดุ​ กรมธนารักษ์ การมอบหนังสืออนุญาตที่ดินทํากิน สปก.-๔๐๑​ และมอบหนังสืออนุญาตให้เข้าทําประโยชน์หรืออยู่อาศัยภายในเขตป่าสงวนแห่งชาติ​ (พื้นที่ลุ่มน้ํา​ ๓,๔,๕) ตามมาตรา​ ๑๖​ แห่ง​พระราชบัญญัติป่าสงวนแห่งชาติ​ พ.ศ.​๒๕๐๗ ในพื้นที่เป้าหมายการจัดที่ดินทํากินให้ชุมชน​ (คทช.)​ ซึ่งเป็นการอนุญาตให้เข้าทําประโยชน์ในที่ดินของรัฐในลักษณะแปลงรวม​ เพื่อแก้ไขปัญหาที่ดินทํากิน​ ที่อยู่อาศัย​ ลดความเหลื่อมล้ํา​ ให้ประชาชนมีที่อยู่อาศัย​ ที่ทํากิน​ อย่างเป็นธรรม​ มั่นคง​และยั่งยืน​
โอกาสนี้​ รมว.ทส.​ ได้กล่าวรายงานผลการดําเนินงานโครงการจัดที่ดินทํากินให้ชุมชนตามนโยบายรัฐบาล​ ภายใต้คณะกรรมการนโยบายที่ดินแห่งชาติ​ (คทช.)​ ซึ่งมีนายกรัฐมนตรีเป็นประธาน​ และมอบหนังสืออนุญาตให้เข้าทําประโยชน์หรืออยู่อาศัยภายในเขตป่าสงวนแห่งชาติ​ ให้แก่ผู้ว่าราชการจังหวัดขอนแก่น​จํานวน​ ๒ พื้นที่​ เนื้อที่รวม​ ๙,๔๔๒-๒-๓๘​ ไร่ ได้แก่​ ป่าสงวนแห่งชาติ​ ป่าภูเวียง​ จํานวน​ ๘๗๒-๑-๙๑​ ไร่​ และป่าดงมูล​ จํานวน​ ๘,๕๗๐-๐-๔๗ ไร่​ โดยมีรองนายกรัฐมนตรี​ (พลเอกประวิตรฯ)​ ร่วมเป็นสักขีพยาน
พลเอกประวิตรฯ​ ได้กล่าวแสดงความยินดี​ กับประชาชน​ และเกษตรกร​ ผู้ที่ได้รับเอกสารสิทธิการเช่าที่ดินราชพัสดุ​ เอกสารสิทธิ​ สปก.-๔๐๑​ และหนังสืออนุญาตให้เข้าทําประโยชน์หรืออยู่อาศัยในพื้นที่เป้าหมาย​ คทช.​ ทุกคน​ และขอบคุณผู้บริหาร​ เจ้าหน้าที่​ ทุกหน่วยงานที่เกี่ยวข้อง​ ที่ร่วมกันดําเนินการจนสําเร็จลุล่วงด้วยดี​ รวมทั้ง​ ได้ฝากเน้นย้ํา​ ให้ประชาชน​ เกษตรกร​ ทุกคนที่ได้รับสิทธิ​ฯ​ไปแล้ว​ ให้ช่วยกันรักษาและทําประโยชน์ในพื้นที่อย่างเต็มความสามารถ​ และให้เกิดความมั่นคงและยั่งยืนต่อไป
รัฐบาลไทย-ข่าวทำเนียบรัฐบาล-​รมว.ทส. ร่วมประชุม ครม. นอกสถานที่ ครั้งที่ 2 พร้อมมอบหนังสืออนุญาต คทช. ฉะเชิงเทราและระยองโดยมีนายกรัฐมนตรีเป็นประธาน
วันอังคารที่ 25 สิงหาคม 2563
​รมว.ทส. ร่วมประชุม ครม. นอกสถานที่ ครั้งที่ 2 พร้อมมอบหนังสืออนุญาต คทช. ฉะเชิงเทราและระยองโดยมีนายกรัฐมนตรีเป็นประธาน
​รมว.ทส. ร่วมประชุม ครม. นอกสถานที่ ครั้งที่ 2 พร้อมมอบหนังสืออนุญาต คทช. ฉะเชิงเทราและระยองโดยมีนายกรัฐมนตรีเป็นประธาน
รมว.ทส. ร่วมประชุม ครม. นอกสถานที่ ครั้งที่ 2 พร้อมมอบหนังสืออนุญาต คทช. ฉะเชิงเทราและระยองโดยมีนายกรัฐมนตรีเป็นประธาน
วันนี้ (25 สิงหาคม 2563)​ เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เดินทางไปร่วมการประชุมคณะรัฐมนตรีอย่างเป็นทางการนอกสถานที่ ​ครั้งที่ 2/2563 ณ โรงแรมสตาร์ คอนเวนชั่น อําเภอเมือง จังหวัดระยอง พร้อมมอบหนังสืออนุญาตให้เข้าทําประโยชน์หรืออยู่อาศัยภายในเขตป่าสงวนแห่งชาติเพื่อดําเนินโครงการจัดที่ดินทํากินให้ชุมชนตามนโยบายรัฐบาล (คทช.)​ โดยมี พลเอก ประยุทธ์ จันทร์โอชา เป็นประธานสักขีพยาน ให้แก่ผู้ว่าราชการจังหวัดฉะเชิงเทรา และผู้ว่าราชการจังหวัดระยอง จํานวน 2 พื้นที่ เนื้อที่รวม 48,052-2-62 ไร่ ได้แก่ พื้นที่ป่าสงวนแห่งชาติ ป่าแควระบมและป่าสียัด จังหวัดฉะเชิงเทรา เนื้อที่ 26,655-0-33 ไร่ และพื้นที่ป่าสงวนแห่งชาติ ป่าบ้านนาและป่าทุ่งควายกิน (ตําบลซําฆ้อ อําเภอเขาชะเมา)​จังหวัดระยอง เนื้อที่ 21,397-2-29 ไร่ ทั้งนี้ การมอบหนังสืออนุญาตให้เข้าทําประโยชน์หรืออยู่อาศัยภายในเขตป่าสงวนแห่งชาติเพื่อดําเนินโครงการจัดที่ดินทํากินให้ชุมชนตามนโยบายรัฐบาล ภายใต้คณะกรรมการนโยบายที่ดินแห่งชาติ (คทช.)​ ในพื้นที่ป่าสงวนแห่งชาติ ท้องที่จังหวัดฉะเชิงเทราและจังหวัดระยองดังกล่าว มีราษฎรได้รับประโยชน์ สามารถอยู่อาศัยทํากินในพื้นที่ป่าสงวนแห่งชาติได้อย่างถูกต้องเหมาะสม จํานวนประมาณ 3,050 ครอบครัว
รัฐบาลไทย-ข่าวทำเนียบรัฐบาล-​‘นฤมล’ เยือนขอนแก่น เดินหน้าพัฒนาทักษะฝีมือแรงงาน สร้างอาชีพ สร้างรายได้
วันเสาร์ที่ 29 สิงหาคม 2563
​‘นฤมล’ เยือนขอนแก่น เดินหน้าพัฒนาทักษะฝีมือแรงงาน สร้างอาชีพ สร้างรายได้
รัฐมนตรีช่วยว่าการกระทรวงแรงงาน ลงพื้นที่เยี่ยมและให้กําลังใจประชาชนและผู้ใช้แรงงานชาวขอนแก่นกว่า 800 คน รวมถึงรับทราบปัญหา อุปสรรค และความต้องการของคนในพื้นที่ ลั่น! พร้อมเดินหน้าพัฒนาทักษะฝีมือให้แก่แรงงาน สร้างอาชีพ สร้างรายได้อย่างยั่งยืน
วันที่ 29 สิงหาคม 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน พร้อมด้วย ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ดร.ภาคิน สมมิตรธนกุล ผู้ช่วยเลขานุการรัฐมนตรีว่าการกระทรวงแรงงาน และผู้บริหารกระทรวงแรงงาน ลงพื้นที่จังหวัดขอนแก่น พบปะประชาชนและผู้ใช้แรงงาน กว่า 800 คน เพื่อให้กําลังใจแก่ประชาชนผู้ใช้แรงงาน รวมถึงรับทราบปัญหา อุปสรรค และความต้องการของประชาชนในพื้นที่ โดยเฉพาะความต้องการด้านการพัฒนาฝีมือแรงงาน ณ ที่ว่าการอําเภอหนองเรือ จังหวัดขอนแก่น
รัฐมนตรีช่วยว่าการกระทรวงแรงงาน กล่าวว่า รัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี รวมถึง พลเอก ประวิตร วงษ์สุวรรณ รองนายกรัฐมนตรี ได้ให้ความสําคัญกับเรื่องสวัสดิการ โดยเฉพาะการให้โอกาสเข้าถึงสิ่งจําเป็นขั้นพื้นฐาน เพื่อลดความเหลื่อมล้ําทางสังคม ซึ่งสอดคล้องกับแนวทางยุทธศาสตร์ในการพัฒนาประเทศ ตลอดจนโอกาสในการได้รับการพัฒนาทักษะทางอาชีพ ให้มีงานทํา มีรายได้ ซึ่งกระทรวงแรงงานโดยกรมพัฒนาฝีมือแรงงาน จะได้ร่วมบูรณาการกับหน่วยงานทุกภาคส่วน เพื่อเตรียมความพร้อมกําลังแรงงานทั้งแรงงานในระบบ แรงงานนอกระบบ ตลอดจนแรงงานภาคการเกษตรที่อยู่ในช่วงรอฤดูกาลเก็บเกี่ยว ให้มีโอกาสในการประกอบอาชีพเสริมหรืออาชีพอิสระ สามารถสร้างรายได้ ดูแลตนเองและครอบครัวต่อไป
“การพบปะประชาชนและผู้ใช้แรงงานในวันนี้ ทําให้รับทราบปัญหา อุปสรรค และความต้องการความช่วยเหลือจากภาครัฐ ตลอดจนข้อคิดเห็นและข้อเสนอแนะต่าง ๆ ซึ่งจะเป็นประโยชน์ต่อการวางแผนการดําเนินงานของกระทรวงภายใต้ภารกิจที่ได้รับมอบหมายให้สามารถตอบสนองต่อความต้องการของภาคประชาชนได้อย่างแท้จริง อีกทั้งเพิ่มขีดความสามารถในการแข่งขันของประเทศด้วย” รมช.แรงงาน กล่าวในท้ายสุด
สําหรับแรงงานที่ต้องการพัฒนาทักษะฝีมือให้ตรงกับความต้องการของตลาด รวมถึงพัฒนาทักษะเพื่อนําไปประกอบอาชีพเสริม ตลอดจนเพิ่มทักษะฝีมือทางด้านอาชีพ สามารถติดต่อสมัครฝึกอบรมได้ที่หน่วยงานของกรมพัฒนาฝีมือแรงงาน ซึ่งมีอยู่ทุกจังหวัดทั่วประเทศ หรือติดตามในเพจเฟซบุคของกรมพัฒนาฝีมือแรงงานได้ หรือโทรสอบถามที่สายด่วนกระทรวงแรงงาน 1506 กด 4
รัฐบาลไทย-ข่าวทำเนียบรัฐบาล-​วราวุธ​ ร่วมคณะ​ รองนายกฯ​ ประวิตร​ ตรวจราชการจังหวัดระยอง
วันอังคารที่ 25 สิงหาคม 2563
​วราวุธ​ ร่วมคณะ​ รองนายกฯ​ ประวิตร​ ตรวจราชการจังหวัดระยอง
​วราวุธ​ ร่วมคณะ​ รองนายกฯ​ ประวิตร​ ตรวจราชการจังหวัดระยอง
วราวุธ​ ร่วมคณะ​ รองนายกฯ​ ประวิตร​ ตรวจราชการจังหวัดระยอง
วันนี้​ (24​ สิงหาคม​ 2563) เวลา​ 09.30​ น.​ นายวราวุธ​ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร​ บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เข้าร่วมการประชุมติดตามการดําเนินงานของจังหวัดระยอง โดยมี พลเอก​ ประวิตร วงษ์สุวรรณ รองนายกรัฐมนตรี เป็นประธาน ณ ศาลากลางจังหวัดระยอง​ ร่วมรับฟัง การบรรยายสรุปจังหวัดระยอง ด้านการรักษาความเรียบร้อย ความมั่นคง และการปฏิบัติงานที่สําคัญของจังหวัดระยอง 4 เรื่อง คือ
1) ด้านความมั่นคง
2) ด้านการปราบปรามการค้ามนุษย์
3) การการช่วยเหลือและบรรเทาสาธารณภัย
4) การแจ้งควบคุมการเข้าออกเรือประมงจังหวัดระยอง
รัฐบาลไทย-ข่าวทำเนียบรัฐบาล-ติดตามความก้าวหน้าโครงการระบบสูบผันน้ำคลองสะพาน – อ่างเก็บน้ำประแสร์
วันจันทร์ที่ 24 สิงหาคม 2563
ติดตามความก้าวหน้าโครงการระบบสูบผันน้ําคลองสะพาน – อ่างเก็บน้ําประแสร์
​รมว.กษ. ตรวจเยี่ยมโครงการระบบสูบกลับชั่วคราวคลองสะพาน และติดตามความก้าวหน้าโครงการระบบสูบผันน้ําคลองสะพาน – อ่างเก็บน้ําประแสร์ มีความคืบหน้ากว่าร้อยละ 30 และคาดการว่าจะแล้วเสร็จในปี 2564
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ตรวจเยี่ยมโครงการระบบสูบกลับชั่วคราวคลองสะพานมาเติมอ่างเก็บน้ําประแสร์ ซึ่งปัจจุบันสามารถสูบน้ําได้ 170,000 ลบ.ม./วัน และได้ติดตามความคืบหน้าโครงการระบบสูบผันน้ําคลองสะพาน - อ่างเก็บน้ําประแสร์ ซึ่งจะสร้างแนวท่อส่งน้ํา ขนาดเส้นผ่าศูนย์กลาง 1.80 เมตร ความยาว 3.7 กิโลเมตร พร้อมสถานีสูบน้ํา อัตราการสูบน้ํา 1.375 ลบ.ม./วินาที จํานวน 5 เครื่อง สูบผันน้ําได้ปีละ 50 ล้าน ลบ.ม. โดยโครงการมีความคืบหน้ากว่าร้อยละ 30 และคาดการว่าจะแล้วเสร็จในปี 2564 หากโครงการแล้วเสร็จจะสามารถเพิ่มประสิทธิภาพในการบริหารจัดการน้ําในอ่างเก็บน้ําประแสร์ เพิ่มปริมาณน้ําต้นทุนให้แก่อ่างเก็บน้ําประแสร์ สําหรับสนับสนุนความต้องการใช้น้ําตาม “โครงการพัฒนาระเบียงเศรษฐกิจภาคตะวันออก (EEC) ตอบสนองความต้องการใช้น้ําอย่างสมดุลทั้งภาคเกษตรและภาคอุตสาหกรรม อีกทั้งยังเป็นการผันน้ําส่วนเกินในคลองสะพานไปเก็บกักยังแหล่งน้ําใกล้เคียง และบรรเทาปัญหาอุทกภัยในพื้นที่จังหวัดระยอง
รัฐบาลไทย-ข่าวทำเนียบรัฐบาล-อว. จับมือร่วมกับ สธ. จัดตั้ง "ศูนย์ความเป็นเลิศด้านนวัตกรรมผลิตภัณฑ์สมุนไพรไทย"
วันพฤหัสบดีที่ 17 กันยายน 2563
อว. จับมือร่วมกับ สธ. จัดตั้ง "ศูนย์ความเป็นเลิศด้านนวัตกรรมผลิตภัณฑ์สมุนไพรไทย"
อว. จับมือร่วมกับ สธ. จัดตั้ง "ศูนย์ความเป็นเลิศด้านนวัตกรรมผลิตภัณฑ์สมุนไพรไทย"
พิธีลงนามบันทึกข้อตกลงความร่วมมือ ในการจัดตั้ง "ศูนย์ความเป็นเลิศด้านนวัตกรรมผลิตภัณฑ์สมุนไพรไทย" วันที่ 14 ก.ย. 2563 ณ ห้องประชุมกรมหลวงวงศาธิราชสนิท ชั้น 5 อาคารสถาบันวิจัยการแพทย์แผนไทย โดยความร่วมมือระหว่าง กระทรวงสาธารณสุข กรมการแพทย์แผนไทยและการแพทย์ทางเลือก ร่วมกับ กระทรวงการอุดมศึกษา วิทยาศาสตร์ วิจัยและนวัตกรรม โดย ศูนย์ความเป็นเลิศด้านชีววิทยาศาสตร์ (องค์การมหาชน), สถาบันมาตรวิทยาแห่งชาติและมหาวิทยาลัยมหิดล
โดย นายแพทย์ มรุต จิรเศรษฐสิริ อธิบดีกรมการแพทย์แผนไทยและการแพทย์ทางเลือก, ศาสตราจารย์ นายแพทย์บรรจง มไหสวริยะ อธิการบดีมหาวิทยาลัยมหิดล, นายชัยรัตน์ แสงจันทร์ รองผู้อํานวยการด้านยุทธศาสตร์และบริหารองค์กรและรักษาการแทนผู้อํานวยการศูนย์ความเป็นเลิศด้านชีววิทยาศาสตร์ และ นางอัจฉรา เจริญสุข ผู้อํานวยการสถาบันมาตรวิทยาแห่งชาติ ลงนามบันทึกข้อตกลงความร่วมมือในการจัดตั้ง "ศูนย์ความเป็นเลิศด้านนวัตกรรมผลิตภัณฑ์สมุนไพรไทย" โดยมีผู้บริหารและคณาจารย์ทั้งสี่หน่วยงานเข้าร่วมเป็นสักขีพยานในพิธีลงนามดังกล่าวด้วย และในโอกาสนี้ ผู้บริหารทั้งสี่หน่วยงานได้ร่วมพิธีเปิดป้ายและเยี่ยมชม "ศูนย์ความเป็นเลิศด้านนวัตกรรมผลิตภัณฑ์สมุนไพรไทย"
การจัดตั้ง "ศูนย์ความเป็นเลิศด้านนวัตกรรมผลิตภัณฑ์สมุนไพรไทย" เพื่อเป็นศูนย์กลางในการพัฒนา แลกเปลี่ยนเรียนรู้ และสร้างบุคลากร ตลอดจนการวิจัยและพัฒนาผลิตภัณฑ์สุขภาพจากสมุนไพรไทย อีกทั้งเป็นการยกระดับการตลาดด้วยผลิตภัณฑ์สมุนไพรที่มีนวัตกรรมด้วยระบบโครงสร้างพื้นฐานทางคุณภาพ
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Twitter : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-​แผนพัฒนาสื่อปลอดภัยฉบับแรก สร้างมาตรฐานผลิตสื่อคุณภาพ
วันพุธที่ 26 สิงหาคม 2563
​แผนพัฒนาสื่อปลอดภัยฉบับแรก สร้างมาตรฐานผลิตสื่อคุณภาพ
วันพุธที่ 26 สิงหาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบแผนพัฒนาสื่อปลอดภัยและสร้างสรรค์ ระยะที่ 1 (ปี 2563 - 2565) ซึ่งเป็นแผนพัฒนาสื่อฉบับแรกของไทย เพื่อให้เกิดการบูรณาการแก้ไขปัญหาสื่อที่ไม่ปลอดภัยที่ส่งผลกระทบต่อการเรียนรู้และพัฒนาเด็กและเยาวชน และวิถีชีวิตคนไทยในยุคดิจิทัล ส่งเสริมให้มีสื่อคุณภาพสูงมีคุณธรรมจริยธรรม ประชาชนใช้สื่ออย่างสร้างสรรค์ รู้เท่าทันสื่อ และวางเป้าหมายสําคัญ เช่น ผู้ผลิตสื่อ ต้องมีจริยธรรมและผลิตสื่อที่ปลอดภัย สร้างสรรค์หรือส่งเสริมให้เกิดสื่อเชิงนวัตกรรมเพิ่มมากขึ้น ประชาชนมีทักษะและพฤติกรรมในการใช้สื่ออย่างสร้างสรรค์ มีส่วนร่วมเฝ้าระวังและตรวจสอบสื่อที่ไม่เหมาะสม โดยเฉพาะอย่างยิ่งในกลุ่มเด็ก เยาวชน ผู้สูงอายุ และคนพิการ
​
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เช็กสิทธิตั๋วเครื่องบิน “เราเที่ยวด้วยกัน” จ่ายคืน 40%
วันอังคารที่ 8 กันยายน 2563
เช็กสิทธิตั๋วเครื่องบิน “เราเที่ยวด้วยกัน” จ่ายคืน 40%
--
#ไทยคู่ฟ้า มติ ครม. ล่าสุด เพิ่มวงเงินสนับสนุนค่าตั๋วเครื่องบินแบบจ่ายคืน (Redeem) ในอัตรา 40% ของค่าตั๋ว เป็นไม่เกิน 2,000 บาท/ที่นั่ง จากเดิมไม่เกิน 1,000 บาท/ที่นั่ง โดยจะจ่ายผ่าน G-Wallet และเพิ่มสิทธิการเข้าพักในโรงแรมและโฮมสเตย์ที่ร่วมโครงการเป็นไม่เกิน 10 คืน/คน จากเดิมแค่ 5 คืน/คน  แอดมินขอนําเสนอข้อมูลเงื่อนไขการขอรับเงินค่าตั๋วเครื่องบินคืน ดังนี้ >>
.
1. สนามบินปลายทางต้องอยู่ในกลุ่มจังหวัดเดียวกับโรงแรมที่จอง (ตรวจสอบกลุ่มจังหวัดได้ที่ https://bit.ly/34YWyin)
2. เดินทางตามเที่ยวบินที่จอง โดยบินไปก่อน check-in ได้ไม่เกิน 5 วัน และบินกลับหลัง check-out ได้ไม่เกิน 5 วัน
3. ต้อง check-out จากที่พักแล้ว จึงจะสามารถลงทะเบียนขอรับเงินสนับสนุนค่าตั๋วเครื่องบินได้
4. ผู้กรอกข้อมูลขอรับสิทธิตั๋วเครื่องบินต้องเป็นผู้จองโรงแรมในโครงการเราเที่ยวด้วยกัน และเป็นผู้จองตั๋วเครื่องบินเท่านั้น
5. เริ่มลงทะเบียนขอรับเงินสนับสนุนตั้งแต่ 1 ส.ค. 63 เป็นต้นไป
.
สําหรับสายการบินที่ร่วมโครงการ ประกอบด้วย
1. การบินไทย
2. ไทยสมายล์
3. บางกอกแอร์เวยส์
4. ไทย ไลอ้อน แอร์
5. ไทยแอร์เอเชีย
6. นกแอร์
7. เวียตเจ็ท
.
ผู้สนใจสามารถลงทะเบียนเข้าร่วมมาตรการได้ที่ www.เราเที่ยวด้วยกัน .com โดยสามารถใช้สิทธิได้จนถึงวันที่ 31 ต.ค. 63 (หรือจนกว่าจํานวนสิทธิจะหมด) หรือสอบถามเพิ่มเติมได้ที่ Call Center เราเที่ยวด้วยกัน โทร. 0 2111 1144
รัฐบาลไทย-ข่าวทำเนียบรัฐบาล-สุขอนามัย ห่างไกลโควิด-19
วันอังคารที่ 25 สิงหาคม 2563
สุขอนามัย ห่างไกลโควิด-19
วิธีการง่ายๆ
รัฐบาลไทย-ข่าวทำเนียบรัฐบาล-ปลัดฯ กอบชัย ร่วมพิธีลงนามบันทึกความร่วมมือ (MOU) โครงการอุตสาหกรรมสร้างสรรค์ขับเคลื่อนเศรษฐกิจฐานรากและโครงการยุวชนอาสา
วันพุธที่ 16 กันยายน 2563
ปลัดฯ กอบชัย ร่วมพิธีลงนามบันทึกความร่วมมือ (MOU) โครงการอุตสาหกรรมสร้างสรรค์ขับเคลื่อนเศรษฐกิจฐานรากและโครงการยุวชนอาสา
นายกอบชัย  สังสิทธิสวัสดิ์ ปลัดกระทรวงอุตสาหกรรม ร่วมพิธีลงนามบันทึกความร่วมมือ (MOU)  ณ โรงแรมอวานี สุขุมวิท กรุงเทพฯ
วันนี้ (16 กันยายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม ร่วมพิธีลงนามบันทึกความร่วมมือ (MOU) โครงการอุตสาหกรรมสร้างสรรค์ขับเคลื่อนเศรษฐกิจฐานรากและโครงการยุวชนอาสา ระหว่างกระทรวงอุตสาหกรรม และกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย นายสรนิต ศิลธรรม ปลัดกระทรวงการอุดมศึกษา วิทยาศาสตร์ วิจัยและนวัตกรรม โดยมี นายณัฐพล รังสิตพล อธิบดีกรมส่งเสริมอุตสาหกรรม และคณะผู้บริหาร ให้การต้อนรับ ณ โรงแรมอวานี สุขุมวิท กรุงเทพฯ
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2563 ระหว่างวันที่ 21 – 27 สิงหาคม 2563
วันศุกร์ที่ 28 สิงหาคม 2563
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2563 ระหว่างวันที่ 21 – 27 สิงหาคม 2563
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2563 ระหว่างวันที่ 21 – 27 สิงหาคม 2563 พบการกระทําผิด จํานวน 535 คดี คิดเป็นเงินค่าปรับ 16.25 ล้านบาท
https://twittr.com/News_offe/status/1299228028447256578?s=20นายวรวรรธน์ ภิญโญ ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิด กฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2563 (ระหว่างวันที่ 21 - 27 สิงหาคม 2563) พบว่ามีการกระทําผิด จํานวน 535 คดี คิดเป็นเงินค่าปรับ 16.25 ล้านบาท โดยแยกเป็น สุรา จํานวน 288 คดี ค่าปรับ 2.22 ล้านบาท ยาสูบ จํานวน 177 คดี ค่าปรับ 4.11 ล้านบาท ไพ่ จํานวน 14 คดี ค่าปรับ 0.13 ล้านบาท น้ํามันและผลิตภัณฑ์น้ํามัน จํานวน 25 คดี ค่าปรับ 8.42 ล้านบาท น้ําหอม จํานวน 5 คดี ค่าปรับ 0.14 ล้านบาท รถจักรยานยนต์ จํานวน 16 คดี ค่าปรับ 0.59 ล้านบาท และสินค้าอื่น ๆ จํานวน 10 คดี ค่าปรับ 0.64 ล้านบาท โดยมีของกลางแยกเป็นน้ําสุรา จํานวน 2,580.220 ลิตร ยาสูบ จํานวน 11,182 ซอง ไพ่ จํานวน 474 สํารับ น้ํามันและผลิตภัณฑ์น้ํามัน จํานวน 256,671.000 ลิตร น้ําหอม จํานวน 2,686 ขวด รถจักรยานยนต์ จํานวน 22 คัน
สรุปยอดรวมในปีงบประมาณ พ.ศ. 2563 ตั้งแต่วันที่ 1 ตุลาคม 2562 – 27 สิงหาคม 2563 พบว่ามีการกระทําผิด จํานวน 26,020 คดี คิดเป็นเงินค่าปรับ 453.84 ล้านบาท โดยแยกเป็น สุรา จํานวน 14,862 คดี ค่าปรับ 149.10 ล้านบาท ยาสูบ จํานวน 7,697 คดี ค่าปรับ 177.91 ล้านบาท ไพ่ จํานวน 565 คดี ค่าปรับ 7.95 ล้านบาท น้ํามันและผลิตภัณฑ์น้ํามัน จํานวน 1,148 คดี ค่าปรับ 55.18 ล้านบาท น้ําหอม จํานวน 66 คดี ค่าปรับ 1.73 ล้านบาท รถจักรยานยนต์ จํานวน 1,146 คดี ค่าปรับ จํานวน 28.95 ล้านบาท และสินค้าอื่น ๆ จํานวน 536 คดี ค่าปรับ 33.02 ล้านบาท โดยมีของกลางแยกเป็นน้ําสุรา จํานวน 1,794,486.294 ลิตร ยาสูบ จํานวน 480,053 ซอง ไพ่ จํานวน 67,012 สํารับ น้ํามันและผลิตภัณฑ์น้ํามัน จํานวน 2,956,068.000 ลิตร น้ําหอม จํานวน 46,491 ขวด รถจักรยานยนต์ จํานวน 1,292 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-“รมช.ประภัตร” มอบถ้วยพระราชทานการประกวดโค-แพะ ในงานมหกรรมประกวดสัตว์ปากน้ำโพ 2563
วันศุกร์ที่ 28 สิงหาคม 2563
“รมช.ประภัตร” มอบถ้วยพระราชทานการประกวดโค-แพะ ในงานมหกรรมประกวดสัตว์ปากน้ําโพ 2563
“รมช.ประภัตร” มอบถ้วยพระราชทานการประกวดโค-แพะ ในงานมหกรรมประกวดสัตว์ปากน้ําโพ 2563
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์เป็นประธานพิธีมอบถ้วยพระราชทานสมเด็จพระกนิษฐาธิราชเจ้ากรมสมเด็จพระเทพพระรัตนราชสุดาฯสยามบรมราชกุมารีให้กับผู้ชนะการประกวดโคเนื้อลูกผสมสายเลือดยุโรปและการประกวดแพะเนื้อในงาน“มหกรรมประกวดสัตว์ปากน้ําโพปี2563”ณสนามด้านหน้าแผนกอาหารสัตว์กองการสัตว์และเกษตรกรรมที่3กรมการสัตว์ทหารบก(กองเสบียงสัตว์)อ.เมืองจ.นครสวรรค์
ทั้งนี้งานดังกล่าวจัดขึ้นระหว่างวันที่28 - 30สิงหาคม2563ซึ่งวันที่29สิงหาคมจะมีพิธีเปิดอย่างเป็นทางการจัดโดยสํานักงานปศุสัตว์จังหวัดนครสวรรค์วัตถุประสงค์เพื่อส่งเสริมการพัฒนาปรับปรุงพันธุ์สัตว์ให้มีผลผลิตสูงตรงตามความต้องการของตลาดสร้างรายได้จากการขายผลผลิตรวมทั้งเพื่อเป็นเวทีแลกเปลี่ยนเรียนรู้ระหว่างเกษตรกรผู้ประกอบการและปรับตัวในการแข่งขันกับตลาดโลกตลอดจนเพื่อขับเคลื่อนให้จังหวัดนครสวรรค์เป็นจุดศูนย์กลางของการผลิตสินค้าปศุสัตว์และเป็นศูนย์กลางการประกวดสัตว์ที่มีมาตรฐานต่อไป
รัฐบาลไทย-ข่าวทำเนียบรัฐบาล-ออมสิน เดินหน้าช่วยเหลือผู้ประกอบการธุรกิจท่องเที่ยว ปล่อยกู้ซอฟต์โลน 15,000 ล้านบาท
วันอังคารที่ 1 กันยายน 2563
ออมสิน เดินหน้าช่วยเหลือผู้ประกอบการธุรกิจท่องเที่ยว ปล่อยกู้ซอฟต์โลน 15,000 ล้านบาท
ธ.ออมสินเร่งเดินหน้าขยายผลให้ผู้ประกอบการธุรกิจท่องเที่ยวและธุรกิจที่เกี่ยวเนื่องเข้าถึงแหล่งเงินกู้ซอฟต์โลน วงเงินกู้รวม 15,000 ลบ. ตาม มติ ครม. โดยพร้อมปล่อยสินเชื่อแก่ผู้ประกอบการรายใหญ่จนถึงธุรกิจ SMEs หลังวิกฤติ Covid-19ยังคงส่งผลกระทบต่อเนื่อง
นายวิทัย รัตนากร ผู้อํานวยการธนาคารออมสิน เปิดเผยว่า เมื่อวันที่ 18 สิงหาคม 2563 คณะรัฐมนตรีมีมติเห็นชอบการปรับปรุงแนวทางโครงการให้ความช่วยเหลือด้านการเงินแก่ผู้ประกอบการ SMEs ที่ได้รับผลกระทบทั้งทางตรงและทางอ้อมจากวิกฤติการแพร่ระบาด Covid-19 ตามที่ธนาคารออมสินเป็นผู้ดําเนินการ โดยธนาคารฯ ได้ปรับปรุงแนวทางการให้ความช่วยเหลือด้านสินเชื่อดอกเบี้ยต่ํา หรือ ซอฟต์โลน (Soft Loan) วงเงินรวม 15,000 ล้านบาท เน้นช่วยเหลือกลุ่มผู้ประกอบการธุรกิจท่องเที่ยว ประกอบด้วย โครงการสินเชื่อดอกเบี้ยต่ําเพื่อฟื้นฟูท่องเที่ยวไทย วงเงิน 10,000 ล้านบาท และโครงการสินเชื่อดอกเบี้ยต่ําเพื่อช่วยเหลือผู้ประกอบการ SMEs ในภาคการท่องเที่ยว วงเงิน 5,000 ล้านบาท ซึ่งทั้ง 2 โครงการได้มีการขยายขอบเขตคุณสมบัติของผู้มีสิทธิ์ได้รับอนุมัติสินเชื่ออีกด้วย เป็นการเปิดโอกาสให้ผู้ประกอบการธุรกิจท่องเที่ยวได้เข้าถึงแหล่งเงินกู้มากขึ้น
สําหรับ สินเชื่อดอกเบี้ยต่ําเพื่อฟื้นฟูการท่องเที่ยวไทย วงเงินโครงการ 10,000 ล้านบาท เป็นการช่วยเหลือผู้ประกอบการธุรกิจท่องเที่ยวและธุรกิจที่เกี่ยวเนื่อง หรือ Supply Chain ที่ได้รับผลกระทบทั้งทางตรงและทางอ้อมจากวิกฤติการแพร่ระบาท Covid-19 วงเงินกู้สูงสุดรายละ 20 ล้านบาท โดยธนาคารออมสินปล่อยสินเชื่อให้กับสถาบันการเงินทั้งที่เป็นธนาคารพาณิชย์และสถาบันการเงินของรัฐ ในอัตราดอกเบี้ย 0.01% ต่อปี เพื่อที่สถาบันการเงินนั้นจะนําไปปล่อยสินเชื่อต่อให้กับผู้ประกอบการ ในอัตราดอกเบี้ย 2.00% ต่อปี ซึ่งคาดว่าจะสามารถเริ่มดําเนินการได้ช่วงกลางเดือนกันยายน 2563 นี้
ด้านโครงการ สินเชื่อดอกเบี้ยต่ําเพื่อช่วยเหลือผู้ประกอบการ SMEs ในภาคการท่องเที่ยว วงเงิน 5,000 ล้านบาท เน้นให้การช่วยเหลือผู้ประกอบการขนาดเล็ก/ขนาดย่อม ของภาคการผลิต การบริการ การพาณิชย์ และ Supply Chain ในกลุ่มธุรกิจท่องเที่ยวที่ได้รับผลกระทบ เช่น ร้านอาหาร สปา นวดแผนไทย รถรับจ้างนําเที่ยว บริการที่พัก เกสต์เฮาส์ โฮสเทล เป็นต้น เพื่อให้ธุรกิจได้ใช้วงเงินสินเชื่อเป็นทุนหมุนเวียนเสริมสภาพคล่อง โดยผู้ประกอบการที่ดําเนินกิจการมาแล้วไม่น้อยกว่า 2 ปี ให้วงเงินสูงสุดรายละไม่เกิน 500,000 บาท คิดอัตราดอกเบี้ยคงที่ 3.99% ต่อปีตลอดอายุสัญญา (5 ปี) ใช้บุคคลค้ําประกัน และปลอดชําระเงินต้น 1 ปี โดยผู้สนใจสามารถติดต่อสอบถามรายละเอียดได้ก่อนที่ SMEs Call Center โทร. 02-299-8899
“การแพร่ระบาดของโควิด-19 ยังคงส่งผลต่อระบบเศรษฐกิจของประเทศ และกระทบภาคธุรกิจท่องเที่ยวแทบทั้งหมดรวมถึงธุรกิจต่อเนื่อง ธนาคารออมสินจึงหวังเป็นอย่างยิ่งว่าด้วยโครงการเงินกู้ซอฟต์โลนที่รัฐบาลต้องการให้ธนาคารออมสินช่วยเหลือผ่านมาตรการดังกล่าวนี้ จะเป็นการบรรเทาผลกระทบและช่วยคลี่คลายสถานการณ์ที่เดือดร้อนลงได้ไม่มากก็น้อย เพื่อให้สามารถดําเนินกิจกรรมต่างๆ ได้อย่างมีความคล่องตัวจนกลับสู่สถานะปกติได้ต่อไป” ผู้อํานวยการธนาคารออมสิน กล่าวในที่สุด.
รัฐบาลไทย-ข่าวทำเนียบรัฐบาล-รัฐบาลย้ำเร่งพัฒนาวัคซีนโควิด-19 ให้คนไทยได้ใช้โดยเร็วที่สุด พร้อมจัดสรรงบประมาณกว่า 1,000 ล้า นบาทให้แก่สถาบันวัคซีนแห่งชาติ
วันจันทร์ที่ 7 กันยายน 2563
รัฐบาลย้ําเร่งพัฒนาวัคซีนโควิด-19 ให้คนไทยได้ใช้โดยเร็วที่สุด พร้อมจัดสรรงบประมาณกว่า 1,000 ล้า นบาทให้แก่สถาบันวัคซีนแห่งชาติ
โฆษกฯ เผยรัฐบาลย้ําเร่งพัฒนาวัคซีนโควิด-19 ให้คนไทยได้ใช้โดยเร็วที่สุด พร้อมจัดสรรงบประมาณกว่า 1,000 ล้านบาทให้แก่สถาบันวัคซีนแห่งชาติ
วันนี้ (7ก.ย.63) นายอนุชา บูรพชัยศรี โฆษกประจําสํานักนายกรัฐมนตรีเปิดเผยว่า ที่ผ่านมา ประเทศไทยประสบความสําเร็จในการควบคุมและป้องกันการแพร่ระบาดของโรคติดเชื้อไวรัสโคโรนา 2019 หรือโควิด-19 ได้เป็นอย่างดี จนได้รับการยกย่องจากองค์การอนามัยโลก (WHO) และระบบสาธารณสุขไทยได้รับการชื่นชมจากองค์กรในต่างประเทศจากทั่วโลก อย่างไรก็ตาม รัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรีและรมว.กลาโหม ได้ให้ความสําคัญในการที่ประเทศไทยจะพัฒนาและผลิตวัคซีน เพื่อให้ประชาชนได้รับวัคซีนป้องกันโรคโควิด-19โดยเร็วที่สุด โดยได้อนุมัติงบประมาณในวงเงิน 1,000 ล้านบาท ให้แก่สถาบันวัคซีนแห่งชาติในการสนับสนุนหน่วยงานเครือข่าย และสร้างความร่วมมือกับสถาบันวิจัยพัฒนา และหน่วยผลิตวัคซีนในประเทศ ตลอดจนสํานักงานคณะกรรมการอาหารและยา และกรมวิทยาศาสตร์การแพทย์ เพื่อส่งเสริมการผลิตวัคซีนใช้ได้เอง พร้อมทั้งยังได้เจรจาสร้างความร่วมมือกับต่างประเทศเพื่อการขอรับถ่ายทอดเทคโนโลยีการผลิตทั้งจากประเทศจีนและยุโรป
นอกจากนี้ ยังได้อนุมัติงบประมาณวงเงิน 883 ล้านบาท เพื่อเป็นค่าใช้จ่ายในการดําเนินการจัดทําพื้นที่กักกันโรคแห่งรัฐ (State Quarantine) ในส่วนของสถานที่เอกชน เพื่อให้เป็นไปตามมาตรการที่กําหนดในการที่คนไทยทุกคนที่เดินทางกลับมาจากต่างประเทศจะต้องเข้าพัก ณ พื้นที่กักกันโรคแห่งรัฐทันทีเป็นเวลา 14 วัน
ทั้งนี้ งบประมาณทั้งสองส่วนนี้ได้ผ่านการเห็นชอบของคณะรัฐมนตรีเป็นที่เรียบร้อยแล้ว ดังนั้นรัฐบาลจึงขอให้ประชาชนได้มั่นใจว่าประเทศไทยยังคงสามารถควบคุมสถานการณ์การแพร่ระบาดของโรคติดเชื้อไวรัสโคโรนา 2019 (โควิด- 19) ได้เป็นอย่างดีและอย่างต่อเนื่อง และจะเร่งพัฒนาวัคซีนเพื่อให้คนไทยได้ใช้โดยเร็วที่สุด
-----------------
สํานักโฆษก